STUDENTSKA STRUČNA PRAKSA

Ako imaš dobra IT znanja, želiš steći iskustvo u segmentu tehničke zaštite, spreman/a si konfigurirati, implementirati sustave kod naših korisnika, pružati tehničku podršku korisnicima naših sustava i rješenja, implementirati i održavati vlastita razvojna rješenja tvrtke te aktivno sudjelovati u izradi projektne tehničke i korisničke dokumentacije - javi nam se s povjerenjem i postani dio našeg tima!

**Što tražimo?**

U potrazi smo za studentima završnih godina preddiplomskog, stručnog i diplomskog studija elektrotehničkog smjera koji žele biti dio našeg uspješnog tehničkog tima. Od tebe očekujemo da imaš srednju ili višu stručnu spremu tehničkog smjera, posjeduješ osnove informatike i računalnih mreža, posjeduješ analitički pristup rješavanju problema u dinamičnom okruženju, da aktivno sudjeluješ u kreiranju novih rješenja u segmentu sigurnosti i spreman/a si na kraća putovanja u Hrvatskoj i inozemstvu.

**Što ćete raditi?**

**Opis posla:**

* Sudjelovati u osmišljavanju i praćenju projekata tehničke zaštite
* Iznalaziti optimalna rješenja tehničke zaštite za naše klijente
* Obavljati poslove asistiranja pri ugradnji sustava tehničke zaštite (videonadzor, protuprovala, vatrodojava, detekcija plina, SOS sustavi, kontrola pristupa, parlafoni, ozvučenje, panik rasvjeta, rampe i barijere, okretne barijere, nadzor vozila)
* Sudjelovati u održavanju i servisiranju sustava tehničke zaštite na objektima korisnika usluga
* Obavljati instalaterske radove (kabliranje sustava, programiranje sustava tehničke zaštite, mrežne instalacije)
* Upoznavati se s osnovama elektrotehnike, vrste kablova, alata i montažnog materijala
* Upoznavati se s osnovama informatike (mreža i računala - hardware)
* Upoznavati se sa shema i nacrtima te apliciranjem istih u prostoru

**Uvjeti:**

* SSS ili VŠS tehničkog smjera
* Vozačka dozvola B kategorije
* Poznavanje rada na računalu (MS Office, Autocad, Internet...)
* Visoki stupanj odgovornosti, proaktivnosti i samostalnosti u radu, spremnost na timski rad, visoka razina radne etike i poštenja
* Spremnost stalnom učenju
* Spremnost rada na terenu

**Što nudimo?**

* Stalni radni odnos nakon prakse/probnog roka
* Kontinuirano stjecanje novih znanja i vještina uz stimulativna primanja i sustav nagrađivanja sukladno poslovnim rezultatima
* U slučaju eventualnog terenskog rada plaćen je put, smještaj i terenski dodatak
* Rad u profesionalnom i dinamičnom timu u ugodnoj radnoj atmosferi

**O nama:**

**ELECTRONIC SECURITY d.o.o.** iz Splita je jedna od vodećih tvrtki u osmišljavanju i izvedbi cjelovitih, inovativnih i integriranih rješenja tehničke zaštite na području Republike Hrvatske, koja je svoj prepoznatljiv stil i nadasve poslovni ugled izgradila tijekom 27 godina poslovanja i preko 6000 implementiranih rješenja.

Područja primjene su privatni, poslovni i stambeni objekti, industrija, banke i financijske ustanove, državne institucije i mnogi drugi. Sustave temeljimo na ugradnji uređaja poznatih svjetskih proizvođača, uz primjenu vlastitih tehničkih i programskih rješenja.

Popis dijela poslovnih partnera čije smo povjerenje zadobili možete pogledati na našoj Web stranici www.electronicsecurity.eu.

Radujemo se našem susretu, te ukoliko imate bilo kakav upit stojimo Vam na raspolaganju.

**Koji je sljedeći korak?**

Svi zainteresirani mogu se javiti mailom na info@electronicsecurity.eu uz kratko motivacijsko pismo prijave za praksu i CV. U vrlo kratkom vremenu kontaktirati ćemo baš svakog kandidata i obaviti inicijalni razgovor za posao, a odabrani kandidati pristupiti će daljnjim testiranjima.